钦定古今图书集成/理学汇编/学行典/第241卷 > 高宗浙 吴渊 周端
## 钦定古今图书集成/理学汇编/学行典/第241卷 > 高宗浙 吴渊 周端

按《绍兴府志》：“高宗浙，字叔胥，山阴人。读书好礼，积而
能散。尝捐山七十亩为义阡，给槥以葬贫者。里有簪
缨之裔，盗其牛，或以其人告，辄讳而隐之，不忍污其
世。正统庚申，岁大饥，籴旁郡米七百斛归给乡人，全
活甚众。明年饥，又出私廪助公贷。后二年又饥，亦如
之。时同邑吴渊、周端并出粟千石助赈。有司上其事”，
诏遣行人廖恂赍敕旌之。三氏子孙，至今繁衍昌大，
为《山阴世家》。